অবশেষে রাসেল-তাণ্ডব ইডেনে, রাজস্থানের টার্গেট ২০৭

ওয়েব ডেস্ক: ‘ডু অর ডাই’- রবিবার ইডেনে এই ‘মূলমন্ত্র’ নিয়ে মাঠে নেমেছে কলকাতা নাইট রাইডার্স (Kolkata Knight Riders)। কারণ আজকের ম্যাচে জিততে পারলে তবেই প্লে-অফের (IPL 2025) লড়াইয়ে টিকে থাকবে নাইটরা। ম্যাচের (KKR vs RR) শুরু থেকে অবশ্য সেই চেষ্টা দেখা গেল রাহানে, রাসেলদের বডি ল্যাঙ্গুয়েজে। টসে জিতে এদিন আর রান তাড়া করার সিদ্ধান্ত নেননি তিনি। কারণ এবারের আইপিএল-এ গুজরাতের বিরুদ্ধে দ্বিতীয়বার ব্যাটিং করে ইডেনে ম্যাচ হেরেছে কেকেআর (KKR)।

তবে রাহানের ব্যাটিং করার সিদ্ধান্তকে বিফলে যেতে দেননি দলের ব্যাটাররা। দ্বিতীয় ওভারে সুনীল নারিনের উইকেট হারালেও তারপর থেকে অজিঙ্ক্যর সঙ্গে দলের স্কোরবোর্ডের দায়িত্ব নেন আফগান তারকা গুরবাজ। দুজনের মাঝে ৫৬ রানের পার্টনারশিপ হয়। কিন্তু অষ্টম ওভারে গুরবাজ ৩৫ রানে আউট হয়ে যান। কিন্তু তাতেও আজ ছন্দ হারায়নি নাইটদের ব্যাটিং লাইনআপ।

আরও পড়ুন: চেন্নাইয়ের বিরুদ্ধে নজির গড়ে ফের শীর্ষে আরসিবি

‘সেনাপতি’ রাহানেকে যোগ্য সঙ্গ দেন তরুণ অঙ্গকৃষ। দু’জনের মধ্যে ৪২ রানের পার্টনারশিপ হয়। মাঝপথে আউট হন রাহানে। ৩১ বলে ৪৪ করেন রঘুবংশী। তারপর শুরু হয় রাসেল-ঝড়। মাত্র ২২ বলে হাফ-সেঞ্চুরি করেন তিনি। শেষমেষ রাসেল ২৫ বলে খেলেন ৫৭ রানের বিধ্বংসী ইনিংস। রিঙ্কু ৬ বলে ১৯ রান করে অপরাজিত থাকেন। এদিকে রাজস্থানের সামনে ২০৭ রানের লক্ষ্য রাখে কেকেআর।

রাজস্থানের সামনে আপাতত রানের লক্ষ্যমাত্রা রাখল কেকেআর। এই রান কি ডিফেন্ড করতে পারবে নাইটরা? এই উত্তর আপাতত সময়ের হাতেই রয়েছে। তবে রাজস্থান রয়্যালস দলেও রয়েছেন বৈভব, যশস্বী, রিয়ান পরাগ, হেটমায়ারের মতো প্রতিভাবান ব্যাটাররা। এদিকে তাঁদের রুখে দেওয়ার জন্যও রয়েছে হর্ষিত, বরুণ, নারিন, বৈভবের মতো বোলরারা। এখন এটাই দেখার, নাইটরা এই ম্যাচ জিতে প্লে-অফের লড়াইয়ে টিকে থাকতে পারে কিনা।